ПРЕДГОВОР (Ој девојче)
Песме у овој збирци представљају избор из већег броја народних лирских песама које сам током година прикупио у Пироту и селима пиротског и лужничког краја.
     Записивање је вршено непосредно у народу, од певача и казивача, првенствено старијих људи и жена, за које се претпостављало да су у могућности да садржину, дух и облик старих народних песама најверније чувају.
     По врстама, мотивима, изражајним средствима и осталим битним одликама, народна лирика овога краја, као и целокупно народно усмено стваралаштво, саставни је део лирског стваралаштва нашег народа из осталих наших крајева.
     Језик ових песама је, међутим, њихова посебна карактеристика. У њему се чувају све битне особине говора народа овог дела наше земље, које воде порекло из наше далеке језичке прошлости.
     У овој збирци дате су смо песме љубавног карактера, које су, иначе, најбројније и најлепше.
     Због непосредности и једноставности са којом говоре о љубави, том исконском човековом осећању, извору свих животних лепота и стваралачких надахнућа, ове песме имају неодољиве дражи и за савременог читаоца.
                                               
                                                    Новица ЖИВКОВИЋ

Референце

Извор
 Новица Живковић, Ој девојче, народна љубавна лирика Пиротског краја (избор), "Слобода" - Пирот, 1968., стр. 4.

Ој девојче - народна љубавна лирика Пиротског краја